CELEX: C2007/129/08
Language: et
Date: 2007-06-09 00:00:00
Title: Kohtuasi C-157/07: Eelotsusetaotlus, mille esitas Bundesfinanzhof (Saksamaa) 21. märtsil 2007 — Finanzamt für Körperschaften III in Berlin versus Krankenheim Ruhesitz am Wannsee-Seniorenheimstatt GmbH

9.6.2007   
            
            
               ET
            
            
               Euroopa Liidu Teataja
            
            
               C 129/5
            
         Eelotsusetaotlus, mille esitas Bundesfinanzhof (Saksamaa) 21. märtsil 2007 — Finanzamt für Körperschaften III in Berlin versus Krankenheim Ruhesitz am Wannsee-Seniorenheimstatt GmbH
   (Kohtuasi C-157/07)
   (2007/C 129/08)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Finanzamt für Körperschaften III in Berlin.
   
      Kostja: Krankenheim Ruhesitz am Wannsee-Seniorenheimstatt GmbH.
   Eelotsuse küsimused
   
               1.
            
            
               Kas Euroopa Majanduspiirkonna lepingu (1) artikliga 31 on vastuolus liikmesriigi õigusnorm, mille kohaselt liikmesriigi resident, kellele laieneb sealne maksukohustus täies ulatuses, saab oma tulude kogusumma arvutamisel topeltmaksustamise vältimise lepingu alusel teatud tingimustel küll maha arvata teises liikmesriigis asuva tegevuskoha kahjumi, mis on tulumaksust vabastatud,
               
                           —
                        
                        
                           kuid mille kohaselt mahaarvatud summa liidetakse asjaomasel maksustamisperioodil tulude kogusummale, kui ühel järgnevatest maksustamisperioodidest teises liikmesriigis asuva tegevuskoha ettevõtlusega seotud tulude, millele laieneb topeltmaksustamise vältimise lepingust tulenev maksuvabastus, kogusumma on positiivne,
                        
                     
                           —
                        
                        
                           viimati öeldu ei kehti aga juhul, kui maksukohustuslane tõendab, et temale kehtivate teise liikmesriigi õigusnormide kohaselt ei ole tal „üldiselt ”võimalik teistel aastatel, v.a kahjumiaastal tekkinud kahjumit maha arvata, seda juhul, kui kahjumi mahaarvamine on teise liikmesriigi õiguses küll põhimõtteliselt ette nähtud, kuid konkreetses olukorras maksumaksjale seda ei võimaldata?
                        
                     
         
               2.
            
            
               Teises liikmesriigis asuva tegevuskohaga seotud kahjum teatud tingimustel, kui vastus esimesele küsimusele on jaatav: kas asukohariigi jaoks omab tähtsust see, kui teises liikmesriigis (mitte lähteriigis) kehtivad kahjumi mahaarvamise piirangud on omakorda vastuolus Euroopa Majanduspiirkonna lepingu artikliga 31, kuna nad diskrimineerivad maksukohustuslast, kelle tegevuskoha sissetulekutele kehtib piiratud maksukohustus võrreldes maksukohustuslasega, kellele laieneb sealne maksukohustus täies ulatuses?
            
         
               3.
            
            
               Kui vastus esimesele küsimusele on jaatav, siis kas asukohariik peab loobuma välismaal asuva tegevuskohaga seotud kahjumi tagantjärele maksustamisest, kui seda pole vastasel juhul võimalik üheski liikmesriigis maha arvata, kuna tegevus teises liikmesriigis on lõpetatud?
            
         
      (1)  EÜT 1994, L 1, lk 1; ELT eriväljaanne 11/19, lk 146.